Otázky

1. Zjednotiť hranicu na limity pri postupoch MAS – bod 7.12 a) b), 12.4 a) b) a 12.7: „do 1 000 eur (~~vrátane~~)“

Odpoveď: Jedná sa o chybu v písaní. Predmetný nesúlad bude riešený v rámci ďalšej aktualizácie Usmernenia PPA č. 8/2017.

1. Ak projekt realizuje MAS (napr. podopatrenie 19.4), podklady z VO sa predkladajú v ITMS, je potrebné aj v tomto prípade od uchádzačov požadovať doručenie ponuky v 2 origináloch? Z akého dôvodu: 1x originál ostáva u obstarávateľa, 1x originál ostáva v MAS alebo sa posiela na PPA?

Odpoveď: Postačuje jeden originál.

1. Bod 12.7.6 – platí to aj pre zákazky s rovnakou al. podobnou špecifikáciou v rámci 1 roka? Napr. leták A5 v máji, brožúra A4 v septembri a pod.?

Odpoveď: Článok 12.7 Usmernenia nevylučuje takúto možnosť.

1. Pri žiadateľoch o NFP z výziev od MAS napr. 4.2, ktorý dokumentáciu z VO zadáva do ITMS, musí žiadať vo výzve na predkladanie ponúk 2 originály? Takíto žiadatelia z výziev MAS nie sú v Usmernení riešení.

Odpoveď: Postačuje jeden originál.

Poznámka: Usmernenie PPA č. 8/2017 rieši postupy obstarávania mimo zákona o VO, t.j. nejde o verejné obstarávanie.

1. „priame oslovenie“ podľa bodov 9.2, 10.2, 12.7.2, 12.8.2 znamená oslovenie jedného z uchádzačov z prieskumu trhu alebo je možné osloviť aj iného uchádzača, ak dodáva rovnaký alebo porovnateľný predmet plnenia ako je predmet zákazky?

Odpoveď: Priame oslovenie uchádzača závisí od postupu obstarávania podľa PHZ.

1. „priame oslovenie“ podľa bodov 9.2, 10.2, 12.7.2, 12.8.2 na realizáciu obstarávania znamená opätovné zaslanie výzvy na predkladanie ponúk alebo je možné priamo osloviť záujemcu objednávkou alebo ho vyzvať na uzatvorenie zmluvy v súlade s ponukou z prieskumu trhu?

Odpoveď: Pri obstarávaní do 1 000 Eur, obstarávaní od 1000 Eur do 3 000 Eur a obstarávaní  od 3000 Eur do 15 000 Eur vykoná priame oslovenie mailom alebo listom (pri týchto postupoch sa Výzva na predkladanie ponúk nevyhotovuje). Pri obstarávaní nad 15 000 Eur poštou odosiela Výzvu na predkladanie ponúk.

1. Ak napriek informácii vo výzve, že je potrebné doručiť 2x originál ponuky, uchádzač doručí len 1 originál ponuky, je to dôvod na vylúčenie uchádzača?

Odpoveď: Pre potreby LEADER, ktorého ŽoNFP a ŽoP sú podávané cez systém ITMS2014+, postačuje vždy jeden originál u konečného prijímateľa. Všetky prílohy týkajúce sa VO, resp. O, je povinný žiadateľ vložiť vo do ITMS2014+.

1. V bode 11.3.4.m) – otváranie obálok – verejné alebo neverejné? Nemalo by byť otváranie obálok verejné pre tých uchádzačov, ktorí predložili ponuku, pričom vyhodnotenie ponúk je neverejné? Čo sa uverejní pri otváraní ponúk – názov uchádzača + sídlo + cena prípadne aké iné údaje?

Odpoveď: Neverejné otváranie znamená, že tam nemajú prístup subjekty, ktorých sa obstarávanie netýka. Subjekty zúčastnené na obstarávaní, t. j. uchádzači sa zúčastniť môžu.

Rozsah uverejnených údajov z otvárania ponúk je uvedený v Prílohe č. 6 Zápisnica z vyhodnotenia ponúk Usmernenia PPA č. 8/2017 Aktualizácia č.2.

1. Originál podacieho lístka + obálky, v ktorých boli ponuky doručené (11.16 j), sú len 1x. Ak podľa 11.5.7 sa má originál preukázať poskytovateľovi, ako má byť dodržaná podmienka uchovávania min. 1 originálu dokumentácie u obstarávateľa podľa bodu 8.19?

Odpoveď: Úradne overenú kópiu podacieho lístka a obálky poskytovateľ považuje za náhradu originálu.

1. Ako sa má ponuka predkladať na CD v pdf – s/bez pečiatky a podpisu?

Odpoveď: Ponuka sa predkladá spolu s pečiatkou a podpisom.

1. Ak je súčasťou ponuky aj stavebný rozpočet, ten má byť v exceli alebo pdf?

Odpoveď: Stavebný rozpočet/ocenený výkaz výmer sa predkladá aj elektronicky vo formáte .xls/.xlsx (príloha č. 8A Príručky) a sken originálu alebo úradne overenej fotokópie vo formáte .pdf prostredníctvom ITMS2014+.

1. Je doručenie ponuky kuriérom považované za doporučenú zásielku?

Odpoveď: V zmysle bodu 11.7.5 Usmernenia Uchádzač môže doručiť Ponuku Obstarávateľovi len Doručením poštou formou Doporučenej zásielky.

1. Ak napriek informácii v súťažných podkladoch, že má byť ponuka doručená výlučne doporučenou poštou, uchádzač zašle ponuku obyčajnou poštou – možno ponuku uznať?

Odpoveď: Uchádzač môže doručiť Ponuku Obstarávateľovi len Doručením poštou formou Doporučenej zásielky. Ak Uchádzač nepredloží Kompletnú ponuku ani v Lehote na predkladanie ponúk predĺženej podľa tohto písm. a), Obstarávateľ Uchádzača vylúči z Obstarávania. Vylúčenie Uchádzačovi písomne oznámi.

1. Podľa bodu 8.8 Obstarávateľ MAS doručuje Poskytovateľovi dokumentáciu z každého realizovaného obstarávania súčasne, nie po častiach. Podľa zmluvy o NFP na podopatrenie 19.4 je možné podať poslednú ŽoP do júna 2023, termín na odovzdanie dokumentácie z VO Zmluva o NFP nestanovuje. Realizácia predmetu zmluvy o NFP sa uskutočňuje podľa potreby, niektoré VO na aktivity, kytoré bolo potrebné uskutočniť, sú už zdokumentované a aktivity zrealizované. Podmienka „predloženia dokumentácie z VO na kontrolu súčasne“ znemožňuje podať ŽoP pri podopatrení 19.4 na už zrealizované a vyplatené aktivity. Tým sú viazané finančné prostriedky MAS. Preto by sme pri podopatrení 19.4 navrhovali možnosť doručenia dokumentácie z už realizovaného obstarávania aj po jednotlivých aktivitách.

Odpoveď: Obstarávateľ MAS doručuje Poskytovateľovi dokumentáciu z každého realizovaného obstarávania súčasne, nie po častiach, t.j. VO, ktoré sa vždy vzťahuje na aktivitu žiadanú na refundáciu v rámci podanej ŽoP.

1. V bode 11.16 je preklep v texte: „Dokumentácia z Obstarávania s ~~PZH~~ PHZ nad 15 000 eur (vrátane)“

Odpoveď: Korekcia bude vykonaná v ďalšej aktualizácii Usmernenia PPA č. 8/2017.

1. V bode 12.4 c) je uvedené „Obstarávateľ MAS postupuje v súlade s Článkom 8, s výnimkou povinnosti podľa bodu 8.4 písm. b), bodu 8.6, ~~8.8 a 8.9~~“ - bod 8.8 sa vzťahuje na MAS – zrejme preklep – nemalo by byť miesto bodov 8.8 a 8.9 uvedené 8.11 a 8.12?

Odpoveď: Jedná sa o chybu v písaní. Predmetný nesúlad bude riešený v rámci ďalšej aktualizácie Usmernenia PPA č. 8/2017 Aktualizácia č. 2.

1. Kedy je podľa bodu 12.4 d) pre MAS zverejnenie podmienkou účinnosti Zmluvy o plnení zákazky?

Odpoveď: Podľa aktuálneho znenia právnych predpisov (najmä zákona 211/2000 Z. z. o slobodnom prístupe k informáciám a o zmene a doplnení niektorých zákonov) MAS nie je subjektom, ktorý je povinný zverejňovať uzavreté zmluvy.

1. V bode 12.7.7 b) je odkaz na bod 9.9.3, ktorý v Usmernení neexistuje. Zrejme je to preklep a mal by správne byť bod 9.10.3.

Odpoveď: Jedná sa o chybu v písaní, správny odkaz je 9.10.3. Korekcia bude vykonaná v ďalšej aktualizácii Usmernenia PPA č. 8/2017.

1. Je potrebné pri obstarávaní s PHZ do 1000 eur určovať PHZ postupom podľa bodu 7 aj pri výnimkách uvedených v bode 12.7.7 b), napr. vstupenky na výstavy, poštovné?

Odpoveď: Nie je potrebné.

1. Otázky MAS k verejnému obstarávaniu/obstarávaniu v rámci PRV SR 2014 – 2020 na základe aktualizácie Usmernenia PPA č. 8/2017 k obstarávaniu tovarov, stavebných prác a služieb financovaných z PRV SR 2014 – 2020 a to nasledovne:
* stanovenie dolnej finančnej hranice pre VO

Odpoveď: Usmernenie PPA č. 8/2017 rieši postupy obstarávania mimo zákona o VO, t.j. nejde o verejné obstarávanie. Postupy pre VO vrátane finančných limitov sú stanovené v zákone o VO a Príručke pre prijímateľa nenávratného finančného príspevku z Programu rozvoja vidieka SR 2014 – 2020 pre opatrenie 19. Podpora na miestny rozvoj v rámci iniciatívy LEADER.

* stanovenie dolnej finančnej hranice pre O

Odpoveď: Dolná finančná hranica pre O  nie je stanovená – postupy O sú určené podľa výšky PHZ, ktorá je uvedená  Usmernení č. 8/2017 Aktualizácia č. 2

* jednoznačne vysvetliť konflikt záujmov pri VO vo vzťahu k členom MAS, členom orgánov MAS

Odpoveď: MAS  aj  žiadateľ/prijímateľ musí pre posudzovanie konfliktu záujmov v rámci celého procesu (príprava výzvy, rozhodovanie v konaní, príprava a realizácia projektu alebo projektového zámeru) postupovať v zmysle Príručky pre prijímateľa  LEADER verzia 1.1 kapitola 6.10 Konflikt záujmov a v zmysle Usmernenia PPA č. 8/2017, v znení jeho aktualizácie č. 2. Pre účel posúdenia konfliktu záujmov v súlade s § 46 zákona o príspevku EŠIF predstavujú konflikt záujmov skutočnosti uvedené v kapitole č.5 Systému riadenia CLLD.

1. Otázky MAS k verejnému obstarávaniu/obstarávaniu v rámci PRV SR 2014 – 2020 na základe aktualizácie Usmernenia PPA č. 8/2017 k obstarávaniu tovarov, stavebných prác a služieb financovaných z PRV SR 2014 – 2020 a to nasledovne: V zmysle kapitoly 6.9 Príručky LEADER (viď. nižšie) MAS nie je jasné a potrebujú stanovisko k nasledovným otázkam:
* Kto vykonáva kontrolu VO v projektoch predkladaných žiadateľmi o NFP vo výzvach MAS? Potrebujú vedieť formálny proces kontroly – v ktorom štádiu posúdenia ŽoNFP sa bude kontrolovať VO. Či v procese administratívnej kontroly, alebo to budú kontrolovať odborní hodnotitelia alebo až PPA.

Odpoveď: MAS vykoná kontrolu VO/O pred podpisom Zmluvy o poskytnutí NFP v rámci konania o žiadosti o NFP. PPA overí správnosť administratívnej kontroly ŽoNFP a kontroly VO/O vykonanej MAS. Administratívnu finančnú kontrolu VO/O po podpise Zmluvy o poskytnutí NFP vykoná iba PPA.

* Bude zo strany PPA akceptované obstarávanie tovarov, stavebných prác a služieb cez EVO.

Odpoveď: Príloha 15 A Príručky pre prijímateľa LEADER počíta aj s touto možnosťou.

* Pri predkladaní ŽoNFP vo vzťahu k MAS cez ITMS2014+ musí byť súčasťou žiadosti aj verejné obstarávanie – môžu toto verejné obstarávanie odoslať žiadatelia už a potom ho len priradia k vytváranej ŽoNFP, alebo ho musia odoslať až spolu so ŽoNFP? (otázka je nejednoznačne koncipovaná, nevieme presne ako to MAS myslela)

Odpoveď: V prípade, že VO/O sa kontroluje v rámci konania o ŽoNFP, dokumentácia VO/O sa predkladá spolu so ŽoNFP.

* Pre účely kontroly VO hlavne cien stavebných prác alebo aj strojov a technológií z úrovne PPA dostupné podrobné inštrukcie PPA ku kontrole týchto cien príp. software ODIS alebo iný kontrolný software.

Odpoveď: Otázka je nejasne formulovaná.

* MAS majú požiadavku zrealizovať špeciálne školenia k VO, buď v každom kraji alebo v rámci Východného, Stredného a Západného Slovenska. Je možné zabezpečiť lektorovanie – p. Pikulu?

Odpoveď: V prípade záujmu o školenie zo strany MAS bude možné zabezpečiť účasť zo strany PPA.

1. Otázka k prezentácii p. Pikulu k VO/O:
* v Prezentácii je omylom asi uvedený § 7 na strane 2. – cit.

„Obstarávania, na ktoré sa nevzťahuje zákon o verejnom obstarávaní (zákon č. 343/2015 Z.z.)

* § 7 ZOV
* § 8 ods. 2 ZOV“

§ 7 sú aj obce, prečo by sa na obce nevzťahoval zákon o VO?

Odpoveď: Prezentácia len navádza, podľa ktorých zákonných ustanovení majú prijímatelia postupovať pri posudzovaní otázky, či má byť súťaž vykonaná podľa zákona alebo podľa usmernenia. V zmysle § 7 ods.1 pís,. b) ZVO obce sú povinné vykonať verejné obstarávanie.